ตัวเองเป็นโรคภูมิแพ้ครับ แพ้อากาศ มีอาการไอเรื้อรัง และน้ำมูกไหลมานาน แต่ไม่ได้มีการรักษาอย่างจริงจังครับ ที่ทำมีเพียงซื้อยาจากเภสัชกรมาทานเอง เพราะคิดว่าเป็นเพราะอาการแพ้อากาศธรรมดา ตอนกินยาแก้แพ้ก็ดีขึ้น แต่เมื่อวานมีการไอแล้วเลือดออกเล็กน้อย สีเข้ม ส่วนตัวช่วงที่ผ่านมากินน้ำน้อยมาก ๆ มีส่วนเกี่ยวข้องไหม มีสาเหตุมาจากอะไรบ้างครับ มีโอกาสเป็น COVID-19 ไหมครับ กลัวมาก
สวัสดีค่ะ หากเป็นอาการไอและมีน้ำมูกไหลมานานเรื้อรัง จะนึกถึงภาวะภูมิแพ้จมูกมากที่สุด แต่อย่างไรก็ตามการที่อยู่ๆไอมีเลือดออกมา ก็อาจจะมีสาเหตุอื่นๆร่วมด้วยเช่น การไอที่รุนแรงเกินไป จนเส้นเลือดฝอยแตก แต่มักเป็นแค่เลือดออกมาเล็กน้อย ไม่ออกมามากหรือเรื้อรังติดกันหลายวัน ถ้าไอเป็นเลือดมาก ติดต่อกัน อาจนึกถึงวัณโรคปอด การมีหลอดลมหรือปอดติดเชื้อรุนแรง เป็นต้นดังนั้นตอนนี้ควรจะดื่มน้ำมากๆ รับประทานยาแก้ไอเพื่อลดอาการไอ ไม่ให้ไอรุนแรงจนเกินไป และสังเกตอาการก่อนหากยังมีไอเป็นเลือดต่อเนื่อง ร่วมกับมีไข้สูง หอบเหนื่อย ควรรีบไปพบแพทย์เพื่อตรวจเพิ่มเติม ส่วนเรื่อง COVID19นั้นจากที่ฟังเบื้องต้นยังมีโอกาสเป็นไปได้น้อย แต่ควรสังเกตอาการตนเองต่อไป